La Policia desmantella "la cúpula radical neonazi" dels Boixos Nois\nBaralla entre Boixos Nois i independentistes @ep\nL'operació de la Policia Nacional contra el grup dels Boixos Nois ha deixat un balanç de 14 persones detingudes de "la cúpula radical neonazi" --set enviats a la presó-- i un total de 18 registres domiciliaris en què s'han intervingut deu armes de foc, nombroses armes blanques, un quilo de cocaïna, més de 5.000 plantes de marihuana, haixix, diferents substàncies estupefaents i nombrós material de caràcter supremacista relatiu a aquest grup ultra radical.\nL'operatiu, dut a terme de forma coordinada per diferents unitats especialitzades de la Policia Nacional el 2 de novembre passat, va ser realitzat sota la direcció del Jutjat número 1 de Sabadell (Barcelona), que va decretar el secret de les actuacions fins aquest dimecres. Per finançar les seves activitats il·lícites feien servir un pis destinat a la prostitució coactiva de dones.\nSET INGRESSEN A PRESÓ\nAls detinguts se'ls imputen presumptes delictes greus contra la salut pública, explotació per a la prostitució de dones, tinença il·lícita d'armes o el subsegüent blanqueig de capitals, entre d'altres. Set han ingressat a la presó, segons ha informat la Policia Nacional.\nTambé s'ha intervingut nombrós material de caràcter supremacista, relatiu a aquest grup ultra radical 'Boixos Nois' i a la banda motard 'Hells Angels', a la qual pertanyia un dels seus caps.\nD'altra banda, s'han bloquejat més de 20 comptes bancaris, embargat tres habitatges i 27 vehicles, i s'han intervingut més de 300.000 euros en efectiu, provinent presumptament de les activitats il·lícites realitzades per l'organització.\nUn altre il·lícit constatat en la investigació --que arrenca el 2020-- ha estat la importació de medicaments il·legals, principalment de medicaments anabòlics, alguns dels quals se'n desconeix l'origen, sense autorització per l'Agència Espanyola del Medicament i Productes Sanitaris, i el consum del qual pot arribar fins i tot a causar la mort.\nPIS DESTINAT A PROSTITUCIÓ\nUn fet significatiu en aquest operatiu ha estat la neutralització d'un pis destinat a la prostitució coactiva de dones. Els rèdits econòmics resultants d'aquesta activitat il·lícita esdevenien la base de finançament de les seves activitats, principalment relacionades amb l'assistència a esdeveniments musicals i esportius per a la difusió d'odi, hostilitat i violència cap a altres col·lectius vulnerables o antagònics.\nAquesta facció radical seria l'hereva de la coneguda com a Casuals, desarticulada fa uns anys amb la detenció i empresonació d'alguns dels seus membres acusats d'extorsió i segrest.\nLes investigacions continuen en curs sota la direcció del Jutge titular del Jutjat d'Instrucció número 1 de Sabadell (Barcelona), que ha rebut tots els detinguts en declaració i ha decretat l'ingrés a la presó per a set.\nUn dels moments més negres de la història d'aquest grup radical va ser el 1991, quan cinc dels seus membres, aficionats del FC Barcelona, van assassinar punyalades un jove de 20 anys seguidor del RCD Espanyol de Barcelona als voltants de l'antic Estadi Sarrià , convertint-se així en la primera mort ultra a Espanya.\nLa seua última acció violenta més coneguda va tenir lloc el passat 25 de gener del 2020 a València, quan van protagonitzar uns greus enfrontaments contra el grup ultra Yomus, als voltants de l'estadi valencià de Mestalla. En aquesta baralla van participar els principals caps que ara han estat detinguts en aquesta operació de la Policia Nacional.\nL'any 2003, els va ser negada l'entrada a estadis de futbol al·legant-ne la violència i la perillositat. A més, el 2019, la Comissió Permanent de la Comissió Estatal contra la violència, el racisme, la xenofòbia i la intolerància a l'Esport els va declarar "grup perillós".


Has sentit parlar dels abdominals hipopressius i dels seus beneficis per a la salut?\nCada vegada més populars, aquests abdominals (als quals, en realitat, hauríem de dir exercicis hipopressius, ja que no consisteixen només en la contracció aïllada d’aquests músculs), es basen en l’execució de postures i moviments que, posats en pràctica de manera correcta i supervisada per un professional, aconsegueixen una tonificació de la musculatura abdominal profunda i del perineu.\nEls exercicis hipopressius consisteixen en la realització de postures i moviments que, combinats amb diverses tècniques hipopressives, busquen disminuir la pressió en les cavitats toràcica, abdominal i pèlvica.\nDevem la seva difusió al doctor Marcel Caufriez, qui a través de la seva dedicació a la reeducació uroginecològica, va descobrir els efectes perjudicials que tenia realitzar abdominals tradicionals durant el postpart.\nPer “abdominals tradicionals” ens referim a aquests que probablement estàs imaginant ara mateix. Sí, els de tota la vida, aquests que impliquen una flexió del tronc i el cap fins als genolls i tots aquells que exerceixen una hiperpressió sobre els músculs del sòl pèlvic.\nAquests efectes perjudicials per al sòl pèlvic consisteixen en una accentuació dels problemes d’incontinència urinària, prolapses i diàstasis (separació dels músculs rectes de l’abdomen).\nDes del seu descobriment, Caufriez ha anat desenvolupant diferents tècniques fins a crear el Mètode Hipopressiu, que té diverses aplicacions en l’àmbit de la salut, la prevenció i l’esport.\nEn què consisteix un exercici abdominal hipopressiu?\nDe forma senzilla podríem dir que, en essència, un exercici hipopressiu es basaria en una postura de partida i un moviment.\nQuant a la postura, podem partir per la següent: dempeus, recolzats cap endavant o asseguda, mantenint la columna allongada com si un fil tirés de la nostra coroneta cap al cel, portant cap a dins la barbeta com si volguéssim treure doble mentó o papada.\nAdoptada aquesta postura de base, incorporarem un moviment.\nAbans de res, normalitza la teva respiració, inspirant i espirant diverses vegades de forma relaxada.\nSolta tot l’aire, buidant els pulmons i bloqueja l’entrada d’aire pel nas i per la boca.\nAra feix com si volguessis realitzar una inspiració però sense prendre aire, deixant que les costelles s’obrin i sentint com l’abdomen es fica cap a dins.\nCom veus, aquests exercicis es realitzen en apnea espiratòria, és a dir, interrompent la respiració després d’haver deixat anar tot l’aire que hi havia en els pulmons (espiració). Poden realitzar-se també sense apnea, o cosa que és el mateix, respirant normalment, si el professional ho considera oportú per al pacient (per exemple, si aquest és hipertens), però l’avantatge de realitzar-los en apnea és que es potencien els efectes beneficiosos dels exercicis hipopressius.\nL’eficàcia del mètode hipopressiu: la reprogramació\nLa musculatura de la faixa abdominal i del sòl pèlvic està dissenyada per a exercir de sustentació dels òrgans situats en la cavitat que emboliquen.\nEn la vida quotidiana es produeixen constants augments de la pressió abdominal: en tossir, cridar, riure, cantar, carregar pesos, mantenir relacions sexuals, practicar esport, etc.\nA causa d’aquests i altres factors, com la inactivitat, els embarassos o la menopausa, aquesta faixa abdominal i la musculatura perineal poden veure’s afectades i deixar de realitzar correctament les seves funcions de subjecció.\nAmb els exercicis hipopressius podem retornar aquesta funció reprogramant la resposta muscular davant les situacions d’augments de pressió del dia a dia. Com? Mitjançant un increment del to muscular en repòs, és a dir, de la contracció muscular que es realitza de forma involuntària i sostinguda en el temps. Així mateix, es pot millorar la resposta muscular davant els augments de pressió puntuals, ja que incrementa el suport central davant les activitats que demanden força.\nPrevenir l’afebliment del sòl pèlvic en el postpart.\nAbdominals hipopressius: un mètode terapèutic i esportiu\nEl Mètode Hipopressiu es concep des de dos punts de vista: la teràpia i l’esport. En l’àmbit terapèutic, estan destinades al tractament i prevenció de diverses patologies funcionals com les digestives, ginecològiques, urinàries, obstètriques o posturals.\nEn l’àmbit esportiu s’orienten a millorar la condició física i la postura.\nPrevenir possibles lesions.\nReduir el perímetre de cintura.\nPrevenir la incontinència urinària, etc.


Ajuntament de Sant Cugat - Tarifació social en activitats esportives extraescolars\nTarifació social en activitats esportives extraescolars\nLa tarifació social vol apropar l’accés a les activitats esportives a les famílies amb menys ingressos. Per això s’han implementat una sèrie de descomptes als preus públics per tal que tothom pugui practicar l’activitat esportiva desitjada, com una manera de fomentar la salut i el benestar personal dels infants.\nEls descomptes s’apliquen a totes les activitats esportives regulars organitzades per l’OMET en horari extraescolar. Estan destinats a famílies de Sant Cugat i tenen en compte la renda familiar. Prenen com a índex de referència l’IRSC. A partir d’aquest índex s’estableixen fórmules que defineixen 4 trams de renda que es corresponen amb 4 preus públics diferenciats amb descomptes que van des del 15 al 50%.\nPer tenir accés a aquests descomptes, cal que la família presenti el full d’autorització de comprovació de les dades degudament signat en el moment de fer la inscripció, ja sigui a la pròpia escola o a l’OMET (podeu obtenir aquest full a l'escola o a l'OMET). En cas que la inscripció ja s’hagi fet, el document s'ha de presentar en els mateixos canals el més aviat possible.\nUna vegada recollida la sol·licitud, es comprovarà el tram al que queda situada cada família, s’aplicaran els descomptes pertinents i es comunicarà a les famílies interessades.\nSimulador quota activitats esportives\nNombre de membres de la unitat familiar * Inclou progenitors, germans i infant/s\n-- selecciona -- 2 3 4 5 6 7 8 9 10\nRenda bruta unitat familar * Dades de la Renda 2016\n-- Seleccionar -- Catalunya Ciutat d'Alba Collserola Ferran i Clua Gerbert d'Orlhac Grups Oberts Joan Maragall La Floresta Olivera Pi d'en Xandri Pins del Vallès Turó Can Mates\nFamília nombrosa i/o monoparental


Els infants i els joves de Manacor converteixen el centre de vianants en un Gran Circ en motiu de les Fires i Festes - CENT PER CENT\nEls nins, les nines i els joves s’han convertit durant el capvespre d’aquest divendres en feres, domadors, bufons, pallassos, faquirs, bruixots, trapezistes o forçuts per tal de muntar l’espectacle més nombrós i fantàstic de la història del circ a Manacor. Així el Gran Circ Manacorí ha ofert als més joves un espai de lleure i de festa però, sobretot, un espai de trobada i de participació en una de les festes més populars de Manacor: les Fires i Festes.\nEnguany el capvespre infantil ha comptat amb el fil conductor del circ per afavorir la participació de nins, nines i joves. La intenció ha estat convertir el centre de la ciutat en un Gran Circ Manacorí i fer que els nins i nines en siguin els seus protagonistes. Així, els infants de zero a tres anys, que han lluït camisetes blanques, i els pares i mares que els han acompanyat s’han convertit en nanets i follets. Els nins i nines de 4 a 8 any, amb camisetes grogues, s’han convertit en feres; els de 9 a 11 anys, amb camisetes verdes, han fet de mims, bufons i pallassos. Els joves de 12 a 14 anys, amb camiseta vermella, s’han transformat en faquirs, malabaristes i trapezistes i els més grans, els joves de 15 a 17 anys, amb camiseta blava, han participat en una gimcana al voltant del món del circ.\nA partir de les 17.30 els participants s’han concentrat a sa Bassa i després de la crida del director del Gran Circ Manacorí, han començat els tallers. Malabars, maquillatge, disfresses, equilibrismes, trapezistes, circs de puces, animals de paper i moltes més opcions han donat forma als elements més típics del món del circ i han fet omplir Manacor d’il·lusió, alegria i bulla.\nNo ha estat fins devers les 20 h que tots els participants han iniciat el passacarrers pels carrers Amargura, Pius XII i que ha acabat a la plaça de sa Bassa. Allà ha tingut lloc el final de festa, que ha comptat amb la participació d’artistes professionals de Manacor que han dirigit i han acompanyat els nins, les nines i els joves que han participat en el Gran Circ Manacorí.\nprevious post: Volem Manacor exigeix a AIPC/SYS respecte per tots els ciutadans\nnext post: “Concentrar-nos ha permès visibilitzar els feminicidis, però no és suficient i cal realitzar altres accions”


Baixa temporal o definitiva 11397 - Presentacio de la declaracio responsable per a ascensors Departament d'Empresa i Coneixement\nPresentar la declaració responsable de baixa temporal o definitiva\nDescarregar el formulari des de la pàgina "Presentar la declaració responsable de baixa" (podeu accedir-hi clicant l'enllaç que hi ha en aquest mateix apartat).\nDescarregar el formulari des de la pàgina "Presentar la declaració responsable de baixa" (podeu accedir-hi clicant l'enllaç que hi ha a l'apartat "Per internet").\nLa comunicació feta per Internet es considera efectuada davant l'Administració en el moment del registre telemàtic a Canal Empresa. Un cop enviat el formulari, Canal Empresa donarà un codi identificador del tràmit i un número de registre d'entrada. A més es generarà un document d'acusament de rebuda que es podrà descarregar en qualsevol moment des del mateix portal de Canal Empresa (a la secció "La meva carpeta" si disposeu de certificat digital o a la secció "Estat de les meves gestions" si no en disposeu), indicant el codi identificador del tràmit.\nUn cop rebudes les dades i efectuades les comprovacions oportunes, l’Administració emetrà el certificat acreditatiu de la baixa del Registre d'instal·lacions tècniques de seguretat industrial de Catalunya. El titular de la instal·lació podrà consultar i descarregar aquest certificat accedint a la seva carpeta de Canal Empresa o bé a través de la secció "Estat de les meves gestions" d'aquest mateix portal, indicant el codi identificador del tràmit.


Shuvakamana House Kathmandu Nepal - Ofertes d'hotels amb els MILLORS DESCOMPTES EN LÍNIA\nKali Mandir Road, Jawalakhel Center, Patan, Kathmandu, Nepal, 9813 - Veure al mapa\nTé alguna pregunta per a Shuvakamana House?\nMés informació sobre Shuvakamana House\nTant si es tracta d'un viatge de plaer com si és de negocis, Shuvakamana House és una elecció d'allotjament magnífica quan visiten Kathmandu. Tota l'emoció del centre de la ciutat és només a 01.0 Km. Per opcions de turisme i atraccions locals, no es necessita anar enfora ja que l'hotel gaudeix proximitat a Hospital NORVIC, Alliance Française, Centre d'Auto-Despertar.\nA Shuvakamana House, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nL'hotel compta amb 11 precioses habitacions, i totes inclouen plat de dutxa. A més, l'oci que l'hotel ofereix assegurarà que tengui molt a fer durant el dia. Shuvakamana House és una elecció inteligents per a viatgers a Kathmandu, i ofereix una estada relaxant i sense molèsties.


És valencià i aspira a ser el primer diabètic del Dakar Rally | Tresdeu.com\nCèlia Cerezo | 28 abril 2017\nCèlia Cerezo - 28 abril 2017\n«La meua meta és aconseguir que, per primera vegada en la història, un pilot de motos amb Diabetis Tipus 1 puga participar en el rally més dur del món: el rally Dakar». Aquesta és la cita que apareix en l’inici de la web de Daniel Albero, un valencià de 46 anys, natural de Carcaixent (Ribera Alta). La mirada i l’objectiu els fixa en el 2018. Vol ser pioner en una fita: ser el primer malalt crònic que aconseguisca fer-se amb una carrera de risc, el Dakar. Quina és la història darre de Daniel Albero?\nQUAN LA DIABETIS ÉS LA VIRTUT\nDaniel Albero va sofrir amb només 8 anys d’una meningitis aguda, la qual el va deixar en coma durant quasi un mes. Les seqüel·les directes de la meningitis fou una Diabetis Tipus 1. Sense arribar a la dècada de vida, un xicotet Daniel Albero hagué de torejar una malaltia crònica que esdevindria una pedra més en el seu camí. Però lluny de tindre-li por a un còdol molest, Daniel Albero ha fet sempre del seu hàndicap, una virtut.\nAmb només 16 anys es comprà una Kawasaki KX 125 amb els diners que ell mateix havia estalviat actuant en orquestres. Gràcies a eixa primera moto, començà a participar en algunes de les carreres del Campionat Territorial de Motocross. El mèrit és doble quan l’esforç físic i mental es multiplica per culpa de la diabetis. «Els meus èxits no eren massa grans, però almenys acabava totes aquelles carreres a les quals em presentava».\nUNA CARRERA PLENA D’OBSTACLES\nConviure amb una diabetis de tipus 1, fer un esport de risc i, per a més inri, amb poquíssims recursos. «Mai confesava la meua enfermetat en fer les carreres». Això el portà a aparcar la passió i dedicar-se a allò que li donava de menjar a ell i als comensals: el seu propi restaurant El Pitch, referent gastronòmic del seu poble.\nLa vida li ha donat roques més grans que la diabetis. Arriba el moment de crear una família, però, malauradament, perd el seu fill en una mort sobtada als pocs mesos de nàixer. Arriba la crisi i ha de tancar el seu restaurant. Li aparegueren tantes pedres, que pogueren aombrar-lo i aïllar-lo en casa durant mesos, amb l’afegit de patir una pneumònia.\nEnsorrar-se per a, després, alçar-se i arrancar de nou la moto. Dues rodes que lluiten per saltar el clot que ha aparegut en la senda. La vida és una carrera, com el Dakar Rally, val més alçar l’arena amb la roda en ple desert que viure en una estepa d’emocions. Daniel Albero fa sonar el motor de nou, vol afrontar la seua font de felicitat de manera professional. Pura resiliència.\nOBJECTIU: DAKAR 2018!\nEl 2014 seria l’any del punt d’inflexió. El carcaixentí Daniel Albero decideix xutar eixa maleïda pedra i llançar-la ben lluny: tornar a participar en competicions esportives com el Campionat Nacional de Rallyes TT, el Campionat MotoDes i altres esdeveniments com la Baja Aragón o la Panáfrica. No tornarà a ocultar la seua enfermetat, la seua diabetis.\nAquesta és la història de Daniel Albero, ser el primer diabètic de Tipus 1 que faça el rally del Dakar. Ningú pot negar que el seu relat és el de l’autosuperació, el de la resiliència, el de badar les pedres que facen nosa, que t’impedisquen avançar. Ja compta amb els patrocinis de l’Hospital de la Ribera, Marqueset Sistemas Logísticos o la Càtedra d’Innovació de la UPV. Toca canviar a uns pneumàtics resistents i posar rumb al Dakar 2018.\nCarcaixent, dakar, Daniel Albero, eSports, motos, rally\nQui són els tres protagonistes valencians del Dakar – Tresdeu.com - 8 gener 2018\n[…] especial rep Daniel Albero, del que ja vam parlar a Tresdeu. El de Carcaixent aspirava aquest 2018 a ser el primer pilot amb […]


Pròxims concerts 2011 (part 2) | BCNCultura.cat\nPròxims concerts 2011 (part 2)\n05/04/2011 5 Mins Read\nForça atapeïda és presenta l’oferta de concerts que tindrem a la ciutat i voltants durant els pròxims mesos, i sense comptar l’allau de festivals que està al caure. Avui mateix (dia 5) estaran tocant Los Campesions! a la sala Music Hall, per aconseguir una entrada només cal que visiteu el facebook de la sala i us donaran una invitació per assistir al concert (evidentment les invites són limitades), i si us quedeu sense i teniu ganes de concert a la sala Bikini actuen The Sea and The Cake i The Lions Constellation. Dijous 7, Crystal Fighters estaran a la sala KGB, i Gun (sí, encara existeixen) faran el mateix a la sala Salamandra de L’Hospitalet, on li trauran la pols als seus hits, que ja pocs recorden quins eren. Divendres 8 a la mateixa sala estarà Joe Crepúsculo, compartint cartell amb Hidrogenesse; i un dia després arribarà el Jack Daniel’s Music Day, festival que reuneix a Nada Surf, Odio París, Frankie Rose and The Outs i We Are Scientistes, entre d’altres, i que tindrà lloc a la terrassa de l’Estadi Olímpic. Diumenge 10, Ted Leo and The Pharmacists, presentaran el seu aclamat The Brutalist Bricks a La  de l’Apolo, amb Nueva Vulcano como a teloners. En la mateixa ubicació el dimarts 12 hi estaran els barcelonins Inspiria, una de les bandes revelació (no per mi) del panorama pop cantat en català. Dos dies després, el dijous 14, pujaran a l’escenari de la mateixa sala, el power trio de Bilbao, Cápsula, per presentar el seu nou treball In the Land of Silver Sound, i demostrar que el rock s’executa amb passió i electricitat, i confirmar un cop més que són una de les millor bandes nacionals de l’actualitat, sense tenir que recórrer a les noves tendències; l’ex-líder de The Unfinished Sympathy, Eric Fuentes farà les funcions de teloner i presentarà les cançons del seu primer àlbum en solitari acompanyat per El Mal. A l’altre punta de la ciutat, el mateix dia, hi tindrem els noruecs, Motorpsycho, que inundaran de hard rock 70 i psicodèlia la sala Rock Sound del Poblenou. El divendres 15 és presenta força carregat, i obligarà a fer algun sacrifici bastant dolorós; per una banda actuaran Deerhunter, presentant els seu excel.lent Halcyon Digest a la sala Apolo, New York Dolls presentant el seu notable nou àlbum Dancing Backward in High Heels a la sala Salamandra, i al Teatre Principal de Badalona la nova reina del rockabilly, Kim Lenz acompanyada dels The Jaguars de Nick Curran, presentarà el seu explosiu treball, It’s All True, un disc amb el que es col·loca a l’alçada de la seva principal competidora, Imelda May. Difícil elecció, la veritat.\nEl diumenge 17, el veterans No Means No portaran el seu punk rock d’esperit progressiu a La . L’endemà, el dilluns 18, Peter Doherty presentarà el seu disc en solitari Grace/Wastelands a l’Apolo, i a la sala Monasterio una potent dosi de garatge rock amb The Lords of Altamont, que presentaran nou disc, Midnight to 666, treball que segueix les coordenades de les seves anteriors obres: hammonds diabòlics, guitarres incendiàries i actitud macarra. Dijous 21, al mateix escenari de la sala Monasterio pujarà Lana Loveland, la que havia estat teclista de The Fuzztones, que oferirà una bona dosis de garatge rock autèntic carregat d’alt voltatge sexual. Pel dia de Sant jordi, el 23, J Macis repassarà (o no) les cançons que formen el seu notable treball en solitari, Several Shades of Why. Dijous 28 al Razzmatazz, Dropkick Murphys presentaran els seu nou àlbum, Going Out in Style, on els de Boston segueixen apostant per la seva explosiva fusió entre punk rock i folk tradicional irlandès, convertint-los en un excel·lent híbrid entre Rancid i The Pogues. El mateix dia a la sala Sidecar actuarà Josh T. Pearson, el que havia estat cantant de Lift to Experience, amb una proposta folk força calmada i espiritual. Today Is The day amb el seu power metal, estran a la sala Mephisto el divendres 29, i el mateix dia els tres reis psicodèlics de Washington D.C., Dead Meadow, actuaran al Be Cool, una oportunitat única per viure de molt a prop el seu excel·lent i narcòtic directe. Posaran punt i final a aquest abril de bojos, els britànics The Quireboys que portaran el seu efectiu rock d’herència The Faces a La , i Lagartija Nick que presentaran el seu imminent nou treball, Zona de Conflicto, a la sala 180 Club.\nEl més de maig l’inaugurarà el dia 10, el potent i primitiu rock n’ roll de The Jim Jones Revue, i ho farà a La . Tres dies més tard, el 13, North Mississippi Allstars presentaran el seu excel·lent Keys to the Kigndom a la sala Bikini. The New Raemon interpretarà les cançons que formen el seu nou disc, Libre Asociación, el dia 18 a l’Apolo, i un dia després al Razz 2, Michael Monroe dispararà tota la artilleria que forma el seu brutal nou disc, Sensory Overdirve. Erland and The Carnival debutaran a la ciutat el diumenge 22 de maig a La  on presentaran, Nightingale, treball que els situa com una de les millors bandes de pop psicodèlic de l’actualitat. El 3 de juny el duet suec The Raveonettes pujaran a l’escenari de la sala Bikini per presentar les cançons que formen el seu nou, i fosc, treball Raven in the Grave, on el grup segueix explorant el seu so sense caure en l’estancament, i que sorprendrà a més d’un dels seus seguidors. Al mateix escenari, el dia 16 tindrem els nord americans Buckcherry, i per acabar el dia 7 de juliol, The Gaslight Anthem, s’escaparan per un moment del tour que fan obrint els concerts de Foo Fighters, per debutar a la ciutat i presentar per primer cop el seu excel·lent cançoner, on combinen com ningú el rock americà amb el punk. Quasi res.\nBuckcherrycápsulacrystal fightersdancing backward in hig heelsDead Medowdeerhunterdropckik murphyseric fuentes & el malErland and the Carnivalfrankie rose and the outsgoing out in stylegrace/wastelandsgunHalcyon digesthidrogenesseinspiriait's all truej mascisjack daniel's music dayjoe crepúsculojosh t. pearsonkeys to the kingdomeKim Lenz and the jaguarslagatija nicklana lovelandlibre asociaciónlos campesions!michael monroemidnight to 666motorsychonada surfNew York Dollsnick currannightingaleno means nonorth mississippi allstarsOdio Paríspeter dohertyraven in the gravesensory overdrivesveral shades of whyted leo and the pharmacistsThe Gaslight Anthemthe jim jones revuethe lions constellationthe lords of altamontthe new raemonthe quireboysthe raveonettesThe sea and the caketoday is the daywe are scientisteszona de conflicto\nGenealogies of Pain, de Marilyn Manson i David Lynch\nCrònica José González. Palau de la Música 03/04/11


FEAC SAGRADA FAMÍLIA SABADELL: 2014\n3r TRIMESTRE INFANTIL I PRIMÀRIA CURS 2013-2014\nLA FUSTRACIÓ DELS NANOS : BUTLLETÍ Nº 64\nEls nanos de l'equip de bàsquet de tercer estan frustrats! Van començar el curs amb una sabata i una espardenya. Van canviar d'entrenador al desembre perquè el noi que tenien se'n va anar d'Erasmus.Van millorar molt l'assistència als entrenaments i, en conseqüència, van millorar\nel joc. Han acabat força ben classificats a la lliga escolar... i ara ensopeguen dos partits seguits de mala sort total: en Guiu es va lesionar, els àrbitres no els han estat gens favorables i el dissabte\npassat, a mig partit, es va posar a ploure de mala manera i es va haver de suspendre\nl'encontre... Estan FRUSTRATS!\nL'entrenador, que és molt jovenet, ha escoltat els nanos al vestuari, als pares i, com que ja\nno sap què dir, ho consulta amb la mestra d'educació física de l'escola:\n- No sé què fer, Lurdes! Estic tant frustrat com ells! I no sé què puc fer per canviar les\n- Ja veig que estàs fet "caldo". Segurament no n'hi ha per a menys amb tot el que m'has\nexplicat. Però si una cosa has de tenir clara és que ni tu ni ningú pot canviar les coses!\n- Ja, però no és just!\n- T'entenc: quan t'esforces i treballes fort esperes la satisfacció d'aconseguir-ho! Això seria\n- És clar ! És el que tots esperàvem. I ara...\n- Alguns fets són frustrants, però sempre els podem viure més bé!\n- Ara no em vinguis amb el Dont worry, be happy o l'Hakuna- matata de quan érem petits!\n- No et serveix, oi, que et diguin això? Què et serviria per superar la frustració?\n- Jo què sé! Que la temporada que ve sigui millor; que en Guiu es recuperi ràpid o que els\ndos àrbitres "aquells" s'hagin donat de baixa!\n- Fantàstic! I que els nanos hagin millorat molt en dos trimestres no et diu res? No et sents\nun pèl millor, ja?\n- ...? No ho sé. Però què els dic jo als meus nanos?\n- Doncs justament això que estem dient! Què et sembla reconèixer que tenen motius per\nestar tristos. Ara bé, els pots ajudar a encarar el futur sense donar voltes al fet de si és just\n- Bé, sí, seria això! Gràcies, Lurdes!\na diumenge, d’octubre 05, 2014 Cap comentari:\nBUTLLETÍ 66 SEXUALITAT I AFECTIVITAT\nL’article del butlletí número 66 és el punt de partida per a reflexionar sobre l’estimació entre adolescents, és a dir, parlarem sobre el tema de l’afectivitat, la sexualitat, la por a ser rebutjat, com reconèixer una relació sana en contraposició amb altres que no ho són, quines estratègies coneixem o podem posar en pràctica per generar en els nostres fills, l’autoestima que els faci sentir-se segurs i confiats en ells mateixos.\nCal aprofitar les ocasions que generen els mitjans de comunicació, sèries i pel·lícules per conversar amb els fills sense prejudicis ni complexos i així podrem posar sobre la taula les angoixes, neguits i esperances i crearem un clima de confiança i bon humor que mitigarà la vergonya que tots plegats, pares i fills, podem sentir en tractar aquests temes.\na dimecres, de setembre 24, 2014 Cap comentari:\nBUTLLETÍ 64: EDUCACIÓ EMOCIONAL. LA FRUSTRACIÓ I EL PERDÓ\nL’article del butlletí número 64 és el punt de partida per a reflexionar sobre la tristor a l’adolescència o com saber gestionar emocions com la frustració, és a dir, quines estratègies coneixem o podem posar en pràctica per ajudar els adolescents a viure les emocions, també les negatives.\nBUTLLETÍ 61 COM SER FELIÇOS\nL'’article del butlletí número 61 és el punt de partida per a reflexionar sobre com som feliços, sentir-se bé, trobar el sentit de la vida. Potser algú ens dirà que tot això és una quimera, però molts d’altres pensem que buscar la felicitat en el dia a dia, és l’objectiu més alt a què pot aspirar un ésser racional.\nLa felicitat no és una fita, no és el final de res, la felicitat consisteix a anar gaudint del camí. Una mateixa situació es pot viure amb insatisfacció o satisfacció en funció de l’actitud amb què l’encarem. La voluntat i la consciència de ser feliç és una tasca quotidiana, una actitud vital, una manera de plantejar-se i viure la vida. Quina és la nostra actitud vital?\nL’adolescent, com qualsevol persona, necessita sentir-se útil en la vida, necessita comprometre’s, necessita estimar, necessita sentir-se responsable i protagonista de la seva vida.\nBUTLLETÍ 60 VALORS EDUCABLES\nL’article del butlletí número 60 és el punt de partida per a reflexionar sobre saber Renunciar, un verb que no té massa bona premsa, però imprescindible a l’hora d’educar als nostres fills o alumnes.\nL’espera, l’estalvi i la renúncia són tres valors que tenen a veure amb la capacitat de gestionar el temps, les expectatives, els desigs en funció d’uns objectius últims, més alts, que valguin la pena. Per ser viscuts, demanen fortalesa personal i entrenament, que a la llarga, fomentaran la sensibilitat i l’esperança.\nTrobem necessari educar-los en la capacitat de renúncia?, com podem transmetre el seu valor i el seu sentit? Com orientar les renuncies que fan els joves cap a ideals més altruistes?


blocdenkbrota: ESPERANT GODOT\n26 de des. 2019\nPenso que amb el Godot que s’està fen a la Beckett s’han comès alguns errors. Començo pel primer, la traducció del títol En Attendant Godot en la versió original. El pronom En ens avança que parlarem del que “està passant mentre” esperem aquest personatge, no que “només” l’estem esperant fent qualsevol cosa, com tallar-nos les ungles sense pensar en res. Tot Esperant Godot, penso que és la traducció correcte, com ho va fer Pere Quart en l’edició publicada el 1960 en català. Tot, com mentre, dona la idea exacte que en francès expressa en.\nFa poc en la ressenya que vaig fer de The Becket`s Ladies, també aquests dies al mateix teatre, vaig exposar que en penso de Samuel Beckett, un teatre que m’interessa poc, però necessari. El Godot és la que més m’ha agradat de les que he vist, però aquesta versió se m’ha fet pesada. Potser és l’edat, com em va dir una crítica professional una vegada, però hi he trobat unes intervencions que m’han semblat poc ajustades, entre altres coses —apart del títol— la cerca del ji, ji, ji i el ja, ja, ja. Si no estava buscat, el resultat ha estat el mateix. En certs moments, per les riallades ostentoses de part de cert públic —per bona part del públic—, semblava una comèdia dels Marx (els germans), i no; la peça no és una comedieta. Cites com estar a l’Empordanet, “però això sembla l’Empordabrut”, m’han semblat molt pobres.\nUna altra cosa que voldria dir amb tot el respecte i fins i tot des de l’estimació, és que Pol López hauria de tenir cura de la dicció. Penso que de mica en mica està agafant un biaix “marca de la casa” però que el perjudica i me l’allunya de American Buffalo o Ivan I Els Gossos, per citar alguna obra memorable. Quedi constància que només és la meva opinió.\nLa posada en escena m’ha semblat molt correcte, molt Godot, tancar l’obra dins una caixa com una televisió bé, però no m’ha aportat res especial i direcció i interpretacions a l’altura del que acabo de comentar.\nPublicat per Josep M. Ribaudí a 11:14\nEtiquetes de comentaris: Esperant Godot, Ferran Utzet, Sala Beckett, Samuel Beckett\nmarga 27 de desembre de 2019, a les 10:08\nmarga 27 de desembre de 2019, a les 10:09\nJo no l'he anada a veure perquè quan la van presentar ja van dir que hi havien 'afegit humor' i vaig decidir no acostar-m'hi. Un altre teatrero ja em va confirmar que era "el club de la comèdia"...\nCelebro no ser la única que no combrega amb la dicció del Pol López.


Rick Smith – Mr Cansongs\nEtiqueta: Rick Smith\n142 “Born Slippy (Nuxx)”\nJuny 24, 2015 Juny 25, 2015 Mr. Cansongs2 comentaris\n(Rick Smith, Karl Hyde, Darren Emerson)\n“Second Toughest in the Infants”\nUn no es pot refiar de l’amor a primera vista. Va haver-hi un temps, quan jo era més jove i més neòfit amb això de la música, que dubtava de les cançons que m’agradaven a la primera escolta. Pensava que no eren de fiar. Per altra banda n’hi havia de lletges i que no m’agradaven gens. A aquestes, encara que a contracor, sabia que calia donar-los-hi una segona oportunitat.\nEn un elepé acostumava ha haver-hi el tema més comercial. Lo que seria el single i que estava fet precisament per agradar desseguit i així promocionar el disc. En canvi, aquella cançó en la que no acabaves d’entrar pensaves: paciència. Segur que és la millor i, a base d’insistir, com la tònica, acabarà agradant-te. Com si fossin tresors enterrats que calgués descobrir. Per ficar un exemple, recordo que al seu dia Starless & Bible Black, de King Crimson em semblava un disc caòtic, estrany, sense cap ni peus. En canvi ara el trobo un treball magnífic. Un dels més elepé preferits del Fripp i companyia. Un disc per a tota la vida.\nMés tard va vindre una altra temporada en que cada cap de setmana havia de conviure amb aquestes músiques… diguem-ne, vulgars. I no parlo de quan érem jovenets i més vulnerables. No parlo de quan les hormones estaven esvalotades i freqüentàvem les discoteques com qui transita un espai més dins la permanent disjuntiva que sempre resulta ser l’adolescència. No. ja érem més ganàpies i això agreujava la situació doncs no podia al·legar ignorància. No teníem quartada. Era l’època en que semblàvem estaquirots a la discoteca, fent el plan de l’orni, jugant a seduir i a ser seduïts mitjançant no sé quina mena de llenguatge no verbal de ves a saber quin carall de psicòleg es va inventar. Ara que faig memòria em sembla recordar que dins el mateix estil hi havien dues modalitats. La modalitat barra, que no consistia en altra cosa que servar la barra del local practicant aixecament de vidre i consumint tabac a punta pala (llavors es podia fumar dins els locals) L’altra modalitat era el de palplantat al llindar de la pista (la pista era el lloc habilitat per que ballés el personal) Allí s’havia de servar el vidre a pols i naturalment donar-li al cigarros. Un moment clau era quan elles es ficaven el cigarro a la boca i tu havies d’aprofitar per oferir-li foc. La veritat és que era glamurós aquell ambient fumejat dels locals. L’inconvenient era que arribaves a casa amb una pudor a fum que empestava. Si no fumaves estaves desarmat. La labia no servia de massa enmig d’aquell soroll ensordidor. A no ser que volguessis escopir les paraules a l’orella de la respectiva sofridora. N’hi havia que convidaven a beure del seu bas estant. Això jo no ho havia fet mai. Hi no és que sigui maniàtic, però ho trobava poc higiènic. I poc elegant, de passada. Ara que ho recordo penso que potser era, dins les limitacions del repertori no verbal, la manera més directa i explícita de lligar. Lligaria amb el que va respondre el Woody Allen quan li van demanar si el sexe és brut. Va respondre que només és brut quan es fa bé.\nI pel que fa al ventall de localitzacions, ja sols falta donar el pas i fotrens dins la pista. A ballar. Bé, lo que se’n diu ballar, ballar, no sé si seria la definició més adequada. Allò era moure convulsament dins un ritus xamànic-espasmòdic col·lectiu desenfrenat. Entenc que és una qüestió d’entrega. Entrar a la pista era com qui entra a la dutxa. Un cop ensabonades i esbandides les parts que toca, quedar-se sota el ratx de l’aigua és pur caprici. Malbaratament d’aigua més que res.\nEncara ara intento esbrinar que collons fotíem allà i què volía dir tot allò. El que sí entenc és que ja s’hi anés ben tard, doncs així no calia estar-s’hi tantes hores (qui dies passa anys empeny…) Una manera de passar el diumenge a la tarda sol envoltat de gent. Narcotitzat pel fum, l’alcohol i els watts. També entenc lo de la consumició. Una definició força encertada i malèvola d’un catxondo. Un joc de paraules mordaç. Per que allí realment o consumies o et consumies, bàsicament de fàstic.\nI ja que hi estem ficats, podríem disseccionar les discoteques per zones. Donem per suposat que pels qui no erem balladors la zona del lent o patxanguero estava descartada. Sols si podia anar a donar un vol per verificar que hi havia gent que estava pitjor que tu (pels que miraven ho dic). Se’n havia de fugir ràpidament. Dins l’entramat de les discoteques, a banda de la barra, la pista i (important) la riba de la pista (diguem-ho així), també hi havia altres zones. Els pòdiums era terreny vedat pels exhibicionistes. Normalment estaven ocupats pel John Mo i el seu col·lega de Seana. A la cabina del discjòquei sols s’hi estava el discjòquei la novia del discjòquei. Els reservats, llocs foscos normalment ocupats per gent poc reservada. Era on les parelles feien el preescalfament (de lo que després dins el cotxe consumaven) mentre els altres ens consumíem. Ser fora d’aquestes zones esmentades era ser en terra de ningú. Clar que hi havia la possibilitat de quedar-se al mig del passadís que unia lo lent amb el ràpid, però això ja era per penjats o personal molt selecte. Un fora pistes discotequero. Pur vici.\nI tornant al tema que ens ocupava, al seu dia vaig caure rendit en les gargamelles de músiques vulgars i fumadores com aquest Born Slippy (Nuxx) que, he de confessar-ho, encara em té fascinat ara. Es recomana volum a tot drap i voluntari sacrificat fent pampallugues amb les llums.


Excursió de marxa per la muntanya\nLLOC Muntanyes de Sant Ramón i Santa Bàrbara de Sant Boi.\nDURADA 1/2 dia o 1 dia sencer.\nUtilitzar els mitjans naturals per orientar-se.\nConèixer el bosc mediterrani.\nCONTINGUTS La orientació en la natura.\nRELACIÓ AMB ALTRES ÀREES SOCIALS: El relleu.\nL'activitat física més antiga que es coneix és caminar. Per altra banda, vivim en un món on les presses són una constant i per deplaçar-nos s'utilitza cada vegada més els medis més cómodes. Retrobar-se amb el plaer de caminar pel gust de caminar fa que ens podem tornar a sentir en contacte amb la natura que ens envolta i que sovint ens passa desapercebuda.\nSortim de l'escola a les 9 hores i ens dirigim cap a la muntanya de Sant Ramón. Després de caminar durant una hora aproximadament arribem a dalt l'ermita, lloc on esmorzem i juguem una mica en un replà que hi ha. Seguidament reprenem el camí i baixant per un corriol que surt just a sota de l'ermita, baixem fins l'estret de roques, un pas estret a la carretera BV-2002 entre Sant Boi i Sant Climent. Atravessem la carretera i agafem un camí agrícola que ens porta fins la muntanya de Santa Bàrbara. Aquesta muntanya té unes zones amb molta vegetació i és molt agradable de caminar-hi. Quan arribem davant el restaurant Santa Bàrbara, ja és l'hora de dinar. Ens posem en una zona de pins una mica retirats del restaurant, per tal de no molestar a ningú i després de dinar tenim una estona per jugar al mig del bosc. Als cursos més baixos, després de dinar fem la búsqueda del tresor, i l'alumnat ha de localitzar unes bosses amagades dins del bosc on hi troben tot una sèrie de joguines petitetes i llaminadures ( per un dia no passa res ). La resta de cursos fan un joc de gran espai al bosc.\nDes d'aquest punt fins a l'escola hi ha uns 45 minuts més de camí, tot en baixada. Un cop a l'escola, tots estem una mica cansats per la caminada, peró la majoria van explicant lo bé que s'ho han passat,\nEs tracta d'una sortida molt agradable, especialment per les escoles que estan situades a prop de les zones forestals per on transcòrre el recorregut. Presenta una sèrie de ventatjes que la fan molt indicada per qualsevol escola:\n1.- És gratuita. Només els cursos que fan la búsqueda del tresor han de pagar una petita quantitat per aquestes cosetes.\n2.- Es pot interelacionar molt facilment amb altres àrees, especialment amb ciències naturals i socials.\n3.- Els/les alumnes i els professors passen un dia amb una relació molt més estreta de la que es té cada dia, i aixó ens permet conèixer-nos millor.\n4.- Podem conèixer zones del nostre terme municipal que ni ens pensavem que hi podien estar.


Els Comuns presenten mocions al Consell Comarcal i als ajuntaments per modificar el decret llei de parcs solars | NacióManresa\nEls Comuns presenten mocions al Consell Comarcal i als ajuntaments per modificar el decret llei de parcs solars\nTambé fan una crida a assistir a la manifestació promoguda per les plataformes ecologistes i Unió de Pagesos, que es realitzarà aquest dissabte a Manresa\nper Redacció, 6 de maig de 2021 a les 20:46 |\nEls Comuns del Bages presenten mocions al Consell Comarcal i als ajuntaments, per modificar el decret llei que permet la instal·lació de parcs solars en terrenys agrícoles i fan una crida a assistir a la manifestació promoguda per les plataformes ecologistes i Unió de Pagesos, que es realitzarà aquest dissabte a Manresa.\nEls comuns refermen la seva oposició a la construcció de parcs solars en terrenys agrícoles i en espais protegits. Opinen que aquests projectes "trinxen el territori, empobrint-lo i cercant únicament en els espais protegits el màxim benefici possible amb uns terrenys el més barats possibles". Així, reclamen "propostes que persegueixin un canvi en el model de consum i de producció energètica, que avancin en la construcció d'un nou sistema, lluny de projectes especulatius".\nAquest canvi, diuen "passa necessàriament per modificar l'actual decret o per derogar-lo i fer-ne un de nou" i afegeixen "volem un decret que tingui en compte el territori, el deixi ser part activa en les decisions i que protegeixi els terrenys agrícoles i els de valor natural i paisatgístic".\nTambé, proposen alternatives aprofitant espais i infraestructures ja existents, començant amb que tots els equipaments públics instal·lin plaques solars, així com la obligatorietat per als edificis de nova construcció d'esdevenir energèticament autosuficients.\nPel que fa a infraestructures i espais ja existents , aposten per aprofitar autopistes –Alemanya està estudiant un projecte que planteja la semi cobertura d'alguns trams d'aquests tipus d'infraestructures– i també parcel·les de polígons industrials que no estan sent ocupats, així com les pròpies teulades de les empreses situades als grans polígons.\nFinalment, expliquen que l'executiva de Catalunya en Comú al Bages i Moianès ha acordat participar en les mobilitzacions per aturar els macroprojectes previstos en aquestes comarques i que tindran lloc el proper diumenge, també a Manresa.\nMarxa lenta de vehicles a Manresa diumenge contra el model d'implantació d'energies renovables\nSortirà del Palau Firal de Manresa a les 11 del matí i acabarà una hora després al Congost, convocat per les plataformes i Unió de Pagesos\nPolítica, En Comú Podem, CCBages, parcs fotovoltàics, energia renovable


J.V. Foix “l’investigador de poesia” Eva Torrecilla Alemany Natàlia Vallespir Alomar Elena Font Rosselló Maria Grande Prohens Català 2n Batxillerat C 2.\nBIOGRAFIA Nascut a Sarrià (Barcelona) l’any 1893, abandonà el estudis de dret que havia iniciat per fer-se càrrec del negoci familiar i sobretot per dedicar-se plenament a la literatura. Abans de la guerra civil, Foix participà de manera molt activa en la vida pública catalana: Camp polític  membre fundador del partit Acció Catalana i autor d’articles d’un incisiu nacionalisme. Terreny literari o periodístic  assistí a la tertúlia del Continental i fou redactor, col·laborador o director d’una gran quantitat de publicacions: “La Revista”, “Revista de Poesia”, “La publicitat”, “Quaderns de poesia”... 3.\nParal·lelament esdevingué un membre molt dinàmic del moviments d’avantguarda,tant en la pràctica com en la seva intervenció en dues revistes decisives d’aquests moviments: “Trossos” i “L’amic de les arts”. La Guerra Civil va interrompre tota aquesta activitat portant a Foix a una reclusió, en gran part forçada, dins Catalunya mateixa. Tan sols abandonarà esporàdicament la seva reclusió amb la publicació d’algunes obres. J. V. Foix mor al seu pis de Sarrià, el 29 de gener de 1987, l'endemà mateix del seu aniversari, als noranta-quatre anys, en el cim del seu prestigi literari. D’esquerra a dreta: Sert, Miró, Foix i Llorens Artigas 4.\nLA SEVA POESIA La producció poètica de Foix s’integra dins un bloc compacte i unitari, de progrés més aparent que real, els temes i les preocupacions del qual reapareixen i es repeteixen contínuament en els diversos llibres. En paraules de Pere Gimferrer: “la unitat fonamental de la poesia de Foix fa que els seus llibres s’interrelacionin i s’enllacin mútuament fins al punt que cal considerar-los com un tot publicat en diverses etapes”. En conseqüència, aquestes etapes complementen i amplien aspectes temàtics, i mai no representen una ruptura estètica amb el període precedent. Així, Foix sorprèn per la gran diversitat de formes i estils que s’alternen en la seva obra i, fins hi tot, entre poemes d’un mateix llibre. D’una banda escriu prosa poètica paral·lelament a poesia en vers, de l’altra barreja algunes tècniques literàries d’avantguarda (especialment el surrealisme) amb la tradició literària més clàssica. 5.\n

Des d’un principi, la poesia de Foix voltarà entorn de dues tradicions: una d’avantguarda, la moderna, i una altra d’antiga, la clàssica, concretada en els models medievals catalans i italians. L’intent d’harmonitzar aquestes dues tendències esdevindrà un dels temes bàsics de tota la seva obra i és especialment visible a Sol, i de dol (1947) :

Si pogués acordar Raó i Follia…

M’exalta el nou i m’enamora el vell.

… assaig un compromís

Entre el Seny, clar, i el deler de mes fibres.

Un altre tema constant de la seva obra és l’existència de dues realitats:

Una quotidiana, caòtica i contradictòria El poeta intentarà

I l’altra absoluta. conciliar-les.

\n

La segona realitat, que també serà anomenada l’”U”, l’”Etern”, l’”Immutable”... (conceptes abstractes que podem relacionar amb la idea platònica), constitueix l’objecte de la recerca metafísica del poeta. Així el poeta, menyspreat per la gent, serà l’únic que podrà accedir a aquesta segona realitat que surt de les coses materials, ja serà l’únic que posseirà la clarividència necessària per fer-ho.

Per a Foix, la poesia ha d’explicar el món físic a través d’imatges i símbols. Un dels més freqüents és l’ordre, símbol que es sobreposa damunt la realitat quotidiana. Si l’engany ens persegueix i ens oculta la vertadera realitat, la poesia ens ajudarà a comprendre la presència d’interrogacions com “Qui som”, d’”On som”... En la concepció de la poesia com a investigació i en la recerca d’una realitat absoluta que només està a l’abast del poeta, la poesia de Foix es situa dins un rigorós simbolisme. Pren com a referent els dos corrents més prestigiosos d’aquesta poesia: el de Mallarmé i Valéry, i el de Lautréamont i Rimbaud.

\n

LA LLENGUA POÈTICA

Foix coneix i domina l' idioma a fons. La seva poesia conté un lèxic molt ric, el qual té dues procedències:

Arcaismes recuperats a través de moltes lectures dels autors medievals catalans, que reforcen el to clàssic d’algunes de les seves composicions.

Neologismes, relacionats en gran part amb les innovacions tècniques i científiques del món modern.

El poeta justifica el seu propòsit:

“ I, més enllà potser que el mateix Pompeu Fabra, crec que certs arcaismes de la llengua i certs neologismes que exigeixen el pensament i l’estètica literària d’avui, han d’ésser sempre benvinguts si llurs introductors tenen, congènit, el sentit de l' idioma, el do de l’expressió universal i la sort de no haver-se desarrelat del català permanent en la seva evolució.”

\nOBRA La poesia en prosa La prosa poètica de Foix forma part d’un extens Diari 1918 , que ha estat publicat en fragments en diversos llibres. Gertrudis (1927) i KRTU (1932), publicats abans de la Guerra Civil, demostren una “exploració” dins l’inconscient, que està íntimament relacionada amb l’arrel surrealista. Enmig de sensacions cromàtiques i olfactives, els temes més freqüents són el de la disgregació de la personalitat, el de la claustrofòbia, el de l’erotisme i el de la interrelació entre el món natural i l’artificial. Els reculls publicats després de la Guerra Civil, són, cronològicament, del Diari 1918 (1956), L’estrella d’en Perris (1963), Darrer comunicat (1970) i Tocant a mà... (1972). En relació amb els llibres anteriors, aquests reculls de posguerra incorporen els temes de vessant metafísica que trobem en la poesia en vers de Foix d’aquests mateixos anys. Estilísticament, la prosa d’aquests llibres respon, sovint, a ritmes poètics. 9.\nLa poesia en vers El primer llibre en vers de l’autor és Sol, i de dol (1947) que malgrat la data de publicació, fou escrit entre 1913 i 1927. Està format per setanta sonets integrats en sis seccions a través dels quals intenta concordar els models antics i els nous a través dels clàssics versos decasíl·labs. La base d’aquest recull és la recerca de l’Absolut, emmarcada per les citacions de trobadors provençals, de Ramón Llull, d’Ausiàs March... A les dues primeres seccions del llibre els temes més freqüents són la referència a l’Instant, al Seny, a l’Ordre, al domini de les passions i a l’aparició de contradiccions íntimes del poeta. En canvi, a la tercera secció predominen els motius amorosos i metafísics; la quarta i la cinquena exalten la joventut, el risc, l’aventura... I la sisena es compon de deu sonets religiosos. Les irreals omegues (1948) constitueix l’únic llibre de Foix escrit en vers lliure on cada poema parteix d’una anècdota que es desenvolupa a través d’imatges. On he deixat les claus... (1953) i Desa aquests llibres al calaix de baix (1964) representen una complementació de l’obra més que una extensió d’aquesta. Onze Nadals i un Cap d’any (1960) té com a temes bàsics la llengua i el país, expressats a través d’una elaboració culta de la poesia popular. 10.\n

Tasca periodística

La tasca periodística del Foix de pre-guerra fou molt intensa. El conjunt dels seus articles es pot dividir en tres grups:

Articles ideològics. Les col·laboracions polítiques publicades a “Terramar” i a “Monitor” foren aplegades al llibre Revolució Catalanista (1934, escrit conjuntament amb Josep Carbonell.

Articles informatius Els articles purament informatius i els literaris

Articles literaris (apareguts a “La publicitat”) foren redactats en prosa culta i poètica que traspua arcaisme i han estat arreplegats a: Els lloms transparents (1969), Allò que no diu “La Vanguardia” (1970) i Mots i Maons o a cascú el seu (1971)


Xàtiva posa en marxa l’oficina «Orientajove» per a l’orientació laboral i educativa - Portal de Xàtiva\nInicio Economía Empleo Xàtiva posa en marxa l’oficina «Orientajove» per a l’orientació laboral i educativa\nEl servei és gratuït i personalitzat i es prestarà a la Casa de la Joventut amb cita prèvia els dilluns i els dijous en horari de 10 a 14 i de 17 a 20 hores\nL’Ajuntament de Xàtiva ha posat en marxa, a través de la regidoria de Joventut, un nou servei d’orientació, assessorament i acompanyament laboral i educatiu per a joves, que porta el nom de «Orientajove».\nAquest servei és gratuït i personalitzat, i es presta a la Casa de la Joventut de Xàtiva. L’assessorament laboral és prestarà els dilluns i l’assessorament educatiu els dijous, en ambdós casos en horari de 10 a 14 i de 17 a 20 hores, sent necessari demanar cita prèvia per a rebre atenció. Aquesta cita prèvia es pot sol·licitar enviant un correu electrònic a joventut@ayto-xativa.es o telefonant al 96 227 43 42.\nA mes a més està previst oferir també una sèrie de tallers depenent de les demandes, les necessitats i els interessos de les persones que facen ús d’aquest servei. Entre els tallers que es poden dur a terme estan el de l’obtenció de Certificat Digital, Inscripció al Portalemp, Entrevista de Treball, Currículum, Habilitats Comunicatives, Motivació per a la cerca activa de treball, Ferramentes per a la recerca de treball públic i privat, Autoconeixement i coneixement del mercat de treball, Formació per a l’ocupació i Resolució de conflictes.\n«Iniciem un nou servei emmarcat en el Pla Millenial per tal de fer un assessorament i acompanyament laboral i educatiu per a les persones joves de la nostra ciutat», ha manifestat la regidora de Joventut Lena Baraza.


Imoflora bífid 20 probiòtics pastilles masticables opinió, les vendes a la nostra farmàcia orgànica\nImoflora bífid probiòtics 20 comprimits masticables\nImoflora bífid 20 probiòtics tabletes masticables\nSi insponibilité de IMOFLORA, proposem reemplaçar Synergia MAXI-Flore pastilles o Lactibiane IMEDIA 4 Sticks Pileje bucodispersables\nOpina sobre ImoFlora bifidoactivas continuació audessous.\nS'utilitza per: trastorns digestius, la presa d'antibiòtics, viatges, la presa d'antibiòtics\nImoFlora bífid ™ és un suplement dietètic que conté probiòtics en grans quantitats: 1000000000 Bifidobacterium animalis ssp. Lactis BB-12 ® per comprimit.\nOpina sobre ImoFlora bífid audessus continuació.\nDescripció Imoflora bífid\nImoFlora bífid ™ és un suplement dietètic que pot utilitzar diàriament per augmentar el nombre de bacteris bones. L'ús diari és segur durant l'embaràs o durant la lactància.\nUtilització de Imoflora bífid\nPer a adults i nens majors de 6 anys: L'ús diari: 1 comprimit masticable per dia. Curar: 3 comprimits masticables al dia durant 3-6 setmanes.\nPer als nens d'1 a 6 anys: 1 comprimit al dia per aixafar i dissoldre en una beguda\nNo combinar amb begudes (molt) calents.\nUs recomanem que prengui les pastilles ImoFlora bífid sense menjar (en dejú).\nComposició Imoflora bífid\nImoFlora bífid ™ és una pastilla masticable amb gust de taronja i conté 1 mil milions de bacteris, bones i naturals, Bifidobacterium animalis ssp. Lactis BB-12 ® per comprimit.\nImoFlora® bífid Pot contenir traces de proteïnes de la llet i per tant no és adequat per a les persones amb al · lèrgia a la llet.\nLa dosi diària recomanada ImoFlora® bífid és perfectament acceptable per als pacients diabètics.\nUn comprimit ImoFlora bífid ™ conté 90 mg de fructosa com un sucre natural. La qual cosa, en relació amb el contingut de fructosa de la poma, és insignificant. Bífid ImoFlora ™ conté manitol com a edulcorant, que no afecta la glucosa en sang.\nPresentació de Imoflora bífid\nCaixa de 20 comprimits masticables.\nMantingui ImoFlora® bífid preferiblement a temperatura ambient.\nTambé pot utilitzar ImoFlora bífid ™ com una cura temporal sempre que ho desitgi.\nPer exemple, quan viatge o durant un moment estressant. Comenceu el tractament en el moment oportú, de preferència tres setmanes d'antelació.\nRecomanem deixar 2-3 hores entre la ImoFlora® bífid prenent i prenent antibiòtics, perquè els antibiòtics només maten els bacteris.


Els Diables de Vilafranca faran el pregó de les Festes de Sant Raimon 2010\nLa Coordinadora afirma que van pensar en els Diables perquè es tracta d'una entitat important del nostre poble, amb una llarga història i trajectòria en les festes de la vila.\nAquesta setmana ha tingut lloc l'anunci públic, a través d'una roda de premsa a l'Escorxador, de qui protagonitzarà el pregó de les Festes d'Hivern 2010. Els membres de la Coordinadora de les Festes han anunciat que els pregoners seran els Diables de Vilafranca. A la roda de premsa també han estat presents els protagonistes que han mostrat la seva il·lusió i predisposició des de l'inici per realitzar el pregó, la qual cosa la Coordinadora agreix àmpliament.\nAl mateix temps, es volia destacar l'element del foc que va molt lligat amb l'hivern i el fred, i pel seu caràcter reivindicatiu que ha tingut en els darrers mesos.\nVa ser una proposta que de seguida va trobar consens entre els membres de la coordinadora i ràpidament es van posar d'acord a proposar als Diables ser els pregoners ja que creuen que podrien fer un molt bon pregó, ple de sorpreses, d'humor i d'espectacle. Confien que sigui un gran atraient per assistir a un dels primers actes de les Festes, que tal com assenyala el lema convidarà a festejar l'hivern.\nEl pregó es farà el mateix dia de Sant Raimon, 7 de gener, i donarà el tret de sortida a les 3 setmanes de festes. Probablement serà a partir de les 21 hores, després de l'ofici, i el lloc falta concretar, però s'intentarà que sigui cèntric i a l'aire lliure per les característiques i les necessitats dels pregoners. En cas que el temps no ho permeti, es buscarà un lloc alternatiu cobert.


Sobre mi | Espai Píxel\nHola. Sóc en Jaume. Vaig néixer un dimecres sant de mitjans dels setanta a Vilanova i la Geltrú. Tot i que la meva titolació és de Tècnic Especialista Administratiu (FP2 de tota la vida, vaja), i que vaig començar la Diplomatura en Estadística a la UAB, el que realment m’apassiona i gaudeixo fent és qualsevol cosa relacionada amb el disseny gràfic i el món web. La meva formació és totalment autodidacta, però considero que realment m’he format a base de treball i dedicació.\nVaig fer la meva primera web cap allà l’any 98 (la dels Falcons de Vilanova), una mica per casualitat, una mica per curiositat. Eren altres temps, i una web cabia de sobres en un “floppy disk” de 3’5″. Mica en mica em vaig endinsar en aquest món fins que em va arribar la oportunitat de treballar a una empresa de referència al sector, a Barcelona. Anys després, ja instal·lat a terres gironines he tingut la gran sort de poder treballar en diferents estudis de disseny i agències de comunicació a la ciutat de Girona, que he combinat amb encàrrecs personals.\nHan passat uns quants anys des d’aquella primera web. He estat pare de la nena més maca del món (no ho dic només jo: la seva mare segur que pensa igual), visc molt lluny dels meus orígens i pel camí he perdut uns quants péls. Avui dia la tecnologia ha avançat una barbaritat. Els disquets ja són peces de museu, vivim connectats a un mòbil i jo segueixo fent el que més m’agrada: disseny gràfic i web. Amb aquest portafoli vull compartir algunes de les feines que he anat fent al llarg d’aquest any. Espero que us agradin tant com a mi m’ha agradat fer-les!


10 abril 2021 13:46\ndBalears | 20 abril 2017\nDesprés d'haver finalitzat la primera fase de presentació dels participants, la ràdio Ona Mediterrània obri una segona fase de semifinals per gaudir de les actuacions dels concursants en directe. Aquest divendres, Porreres acull la primera semifinal amb les actuacions de CLARA I JOAN, POLS I SALVATGE COR.\nEl públic elegeix el primer finalista\nLa plaça de l’Ajuntament de Porreres acull a partir de les 21 h el concert dels tres semifinalistes. El públic assistent realitzarà una votació, un cop acabin d’actuar els tres grups, per tal d’elegir el primer finalista d’ONA MUSICAT.\nDes de l’organització s’ha facilitat un servei d’autobusos gratuïts que partiran des d’Inca (estació de tren) i des de Palma (carrer Eusebi Estada) a les 20 h cap a Porreres. Els mateixos autobusos s’encarregaran de retornar als assistents un cop acabi la semifinal.\nCal recordar que la semifinal de Porreres serà la primera de les tres semifinals previstes, ja que dia 27 a Barcelona i dia 30 a Pollença encara hi haurà dues noves oportunitats per elegir més finalistes.\nDe cadascuna de les semifinals el públic haurà triat 3 finalistes, els quals s'hauran d'enfrontar entre ells en el gran concert final que se celebrarà a Palma dia 5 de maig. Cal recordar que els premis ofereixen la possibilitat de gravar un disc, guanyar una dotació econòmica de 500 euros o realitzar concerts arreu de Mallorca.


L’acte de lliurament dels guardons de Turisme de Catalunya va tenir lloc el dilluns 26 de novembre al Palau de la Generalitat i va ser presidit pel president en funcions de la Generalitat, M. Hble. Sr. Artur Mas i Gavarró.\nEl president del Consorci Ripollès Desenvolupament, Josep Maria Farrés, va ser l’encarregat de recollir el diploma. També van ser presents a l’acte el president del Consell Comarcal del Ripollès, Miquel Rovira; els alcaldes de Ripoll i Sant Joan de les Abadesses, Jordi Munell i Ramon Roqué; la regidora de Cultura de Sant Joan de les Abadesses, Montserrat Tallant; el gerent del Consorci Ripollès Desenvolupament, Albert Puigvert i les tècniques de Turisme responsables del projecte.\nEl reconeixement servirà per donar un gran impuls promocional al projecte, ja que la seva repercussió a nivell de Catalunya és molt rellevant. Per això des del Consorci Ripollès Desenvolupament se’n fa una valoració molt satisfactòria.\nPer Josep Maria Farrés, “és un orgull rebre aquest diploma en reconeixement a la tasca feta en els darrers anys amb el suport i la implicació dels ajuntaments de Ripoll, Sant Joan de les Abadesses, Campdevànol i Gombrèn”.


Castelló concedeix 1,7 milions en ajudes en quatre anys amb el seu impuls al Pacte per l'Ocupació | Castelló Extra\nCastelló concedeix 1,7 milions en ajudes en quatre anys amb el seu impuls al Pacte per l'Ocupació\nPuerta participa en l’obertura del Fòrum Connecta Labora i destaca la labor del projecte Castelló Crea per a la inserció laboral\nLa regidora d’Ocupació i vicepresidenta del Consorci del Pacte per l’Ocupació, Patrícia Puerta, ha participat aquest divendres en l’obertura del Fòrum Connecta Labora, un espai per a afavorir i facilitar la inserció laboral de persones en situació de desocupació que es desenvolupa al llarg de hui de manera semipresencial en el Menador Espai Cultural. Porta ha destacat durant la seua intervenció l’impuls donat des de l’Ajuntament de Castelló, i en el marc del Consorci del Pacte Local per l’Ocupació, a les polítiques actives d’ocupació i a les iniciatives per a promoure la innovació, l’emprenedoria i l’ocupació a la ciutat.\n“Des de l’equip de govern municipal estem convençuts de la importància d’impulsar accions i polítiques que permeten dinamitzar l’activitat econòmica i el desenvolupament de la nostra ciutat per a fomentar l’ocupació de Castelló”, ha indicat. Porta ha destacat les sis línies d’ajudes creades en 2017 des del Pacte Local per a impulsar l’ocupació a la ciutat, potenciar la creació i consolidació d’empreses, l’economia social i la posada en marxa de projectes d’ocupació i innovació social.\n“Des de 2017, hem concedit 1,7 milions d’euros en aquestes noves línies d’ajudes que han generat 336 llocs de treball a la nostra ciutat”, ha destacat. Es tracta de les línies de subvencions per a la Recuperació del Talent, ajuda a l’Economia Social, suport a Projectes d’Ocupació, bonificació de despeses de microcrèdits, suport a projectes d’Innovació Social i el Pla d’Impuls a la Contractació.\nEl Consorci del Pacte Local per l’Ocupació de Castelló ha col·laborat amb el Fòrum Connecta Labora, que organitza el Servei Valencià d’Ocupació i Formació. El Pacte Local es va constituir en 2010 i va rebre l’impuls de l’Ajuntament de Castelló en 2016 quan es va dotar al consorci d’un pressupost de 300.000 euros, després d’estar anys sense recursos, i es va posar en marxa el projecte Castelló Crea per a abordar la desocupació i plantejar les accions de diagnòstic i actuacions de desenvolupament socioeconòmic. Per a això, s’ha incrementat el pressupost de l’Ajuntament en un 2.043% respecte a l’any 2011.\n“Un impuls al Consorci del Pacte Local gràcies al qual hem realitzat accions per a afavorir la inserció laboral de persones en situació de desocupació mitjançant serveis d’informació, orientació, intermediació laboral i cerca d’ocupació, realització d’itineraris individualitzats d’inserció laboral i la participació en programes de formació i ocupació”, ha explicat Puerta.\nLa regidora ha explicat el treball desenvolupat des de Castelló Crea per a orientar laboralment i afavorir la inserció de persones en situació de desocupació a Castelló. Castelló Crea ha habilitat un estand en el Fòrum Connecta Labora per a oferir informació dels serveis que ofereix a la ciutadania.\n“Des de la Regidoria d’Ocupació, sempre hem treballat, continuem treballant i treballarem per a fomentar l’ocupació i l’activitat econòmica de la nostra ciutat, especialment per a fer front a la situació d’emergència social generada per la covid-19”, ha apuntat. En aquest sentit, ha recordat la línia d’ajudes posada en marxa enguany per a pal·liar les conseqüències de la pandèmia (el pla d’Impuls a la Contractació), que ha permés crear i mantindre 167 llocs de treball.\nEl Fòrum s’ha organitzat en format híbrid amb propostes presencials que es desenvolupen aquest divendres en el Menador, així com en sessions virtuals a través de la plataforma Zoom. Aquesta cita ofereix als assistents un espai per a contactar amb empreses oferents de llocs de treball, a més dels tallers de motivació i tècniques de cerca d’ocupació.


Nova edició dels ‘Relats Solidaris’ amb Valverde i Proactiva Open Arms | betevé\nNova edició dels ‘Relats Solidaris’ amb Valverde i Proactiva Open Arms\nL'ONG i el tècnic del Barça, padrins de la iniciativa solidaria\nDavid Bertran | dimecres, 28 de març del 2018, a les 16.55\nEl tècnic del Barça Ernesto Valverde i l’ONG Proactiva Open Arms han apadrinat l’edició d’aquest any dels ‘Relats Solitaris de l’Esport’. És ja la 14a edició d’un projecte de més de 40 periodistes esportius. Els diners que es recullin dels llibres venuts seran per l’ONG d’Òscar Camps, dedicada a salvar vides dels refugiats de la guerra de Síria al Mediterrani.\nEl tècnic Ernesto Valverde ho ha dit ben clar. Els autèntics herois no són els futbolistes, sinó gent com Òscar Camps de l’ONG Proactiva Open Arms i el seu vaixell Astral que es dediquen a salvar vides al mar Mediterrani. La iniciativa de la 14a edició dels ‘Relats Solidaris de l’Esport’ coincideix amb la polèmica retenció de l’embarcació d’Open Arms per part de la justícia italiana, on els acusen de tràfic d’immigrants. Òscar Camps ha agraït la col·laboració i ha explicat que no té por d’anar a la presó i que ja estan buscant una nova embarcació per continuar la tasca solidària.\n14 anys de solidaritat\nLa iniciativa periodística ‘Relats Solidaris’ s’ha consolidat com la més important de l’àmbit esportiu i ja és tota una referència. Han estat moltes les iniciatives que han donat suport. Des de la fibrosi quística amb Eric Abidal, Josep Guardiola i Pallassos Sense Fronteres, Gerard Piqué i l’Hospital de Neurorehabilitació de l’Institut Guttman, Luis Suárez i l’Associació Catalana de Trastorns Metabòlics o Iniesta i la síndrome de Sanfilippo, en què el de Fuentealvilla es va atrevir a parlar en català per primera vegada darrere un micròfon.\nRoca: “La proposta de joc és ser protagonistes”\nLa selecció catalana de boxa amateur, preparada per al Campionat d’Espanya\nLa Regata Puig Vela Clàssica celebra la seva onzena edició\nFrança-Croàcia: l’equip dels migrants contra el dels fills de la guerra\nLa Borsa del Mundial, Hazard puja, Isco baixa


Casa Magica Busteni Busteni Romania - Ofertes d'hotels amb els MILLORS DESCOMPTES EN LÍNIA\nVeure tots els 91 allotjaments a Busteni.\nStr Valea Alba 44, Busteni, Busteni, Romania, 105500 - Veure al mapa\n"The receptionist- very helpful and willing to give advice. H..."\nSi el que està buscant és per un hotel ben situat a Busteni, no busqui més enllà de Casa Magica Busteni. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Busteni. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Casa Magica Busteni es reflexa en cada habitació. calefacció, servei de despertador, escriptori, mini bar, balcó/terrassa són només algunes de les comoditats a la vostra disposició. L'hotel ofereix instal.lacions fantàstiques, incloses bany, sauna, spa, massatge, per ajudar-vos a relaxar després d'un carregat dia a la ciutat. Sigui quina sigui la seva raó per visitar Busteni, el Casa Magica Busteni és el lloc perfecte per una estimulant i emocionant escapada.\nTots els tipus de viatgers (30) Parelles (19) Viatgers en solitari (4) Famílies amb infants petits (4) Famílies amb infants grans (1) Grups (3)\nAllotjaments a Busteni


LA BARRIADA DE SANT ANTONI CELEBRÀ LES FESTES DEL SEU PATRÓ : : Notícies Cullera Televisió : Televisió Online per internet PREMSA : ARTICLE :\nEls festers de Sant Antoni Abad programaren una sèrie d'actes per commemorar la festivitat de Sant Antoni del Porquet. La cremà de la Foguera i la Benedicció dels animals foren les propostes seguides per un major públic\nEls Festers de Sant Antoni Abad, van finalitzar diumenge les distintes propostes que al llarg de la passada setmana han anat celebrant en honor al sant, més conegut com Sant Antoni del Porquet.\nUn any més i amb molt d'esforç els festers han aconseguit continuar commemorant les tradicions més populars d'esta festa, la cremà de la foguera i la benedicció dels animals.\nEl divendres s'han dedicat a muntar la foguera i per la vesprada els xiquets han sigut els protagonistes en el tren de disfresses que ha reunit a bona part dels menuts de la barriada de Sant Antoni i de Cullera. Una tradició que ve de lluny i els festers no volen perdre.Els festers han treballat de valent per donar un any més continuïtat a esta festa que congregà en actes tant importants com la cremà de la fogurera, dissabte a un nombrós public.\nLa foguera feta amb restes de poda i pins s'entén dins la tradició com un element purificador, que a més allunya dels mals esperits. La Plaça Mongrell és l'escenari tots els anys de la foguera que va apropar a un gran nombre de curiosos i veïns de la barriada, que en acabar d'encendre`s acompanyaren els festers amb un entrepà de xoriset.\nEl mati del diumenge s'encetà amb la tradicional missa cantada pel Cor de la Parròquia de Sant Antoni, acompanyada per l'orquestra de pols i pua de Cullera.\nSens dubte l'acte més important és la bendecció del animals que any rere any i acompanyats pels seus propietaris les mascotes rebien l'aigua beneïda. També, han obert l'acte les distintes cavalleries, que engalanades per a l'ocasió han iniciat la desfilada.\nAlguns d'els participants que acudixen tots els anys contaren a Cullera tv perque havien portat els seus animals a beneir. Gats, gossos, i moltes altres curioses mascotes han format part de la tradició per tal que el sant els protegisca i els done salut i llarga vida.\nLa protectora Esperança animal de Cullera muntà una paradeta per donar a conéixer el seu projecte en defensa dels animals.\nEn finalizar la tradicional benedicció se celebrà una mascletà, i per la vesprada tinqué lloc la processó pels carrers de la barriada. Estes festes de barri, les primeres de l'any, són de les poques que se celebren a Cullera. Esperem que els festers mantinguen vives estes tradicions per molts anys.\nPublicat per Cullera TV el 2013-01-22 17:59:00


La indústria de demà: reubicació, co-ubicació? | 5 minutos\nLa indústria de demà: reubicació, reubicació, co-ubicació?\nFutur indústria, deslocalització industrial, quines perspectives d’occitània? Aquesta és una de les preguntes, major en el context econòmic i sanitari que travessa el país, que es planteja l’esdeveniment de “La temporada econòmica”, organitzada per la Tribuna de Montpeller el 28 de gener (per veure a Replay aquí).\nRelocalització: què implica\n“La dimensió de la indústria del futur és la idea de modernitzar els llocs, per automatitzar-los i transformar-los La indústria a través de maons tecnològics, posa l’accent en Anaïs Voy-Gillis, metge en geografia / geopolítica & Consultor dins dels socis de gabinet de juny. Però quina indústria vol servir a quin projecte de societat? El terme reubicació és una mica enganyós perquè podem implicar que portarem activitats que són festes. Volem una indústria més decarbon, més a prop dels llocs de consum, i que també exporta. Però sorgiran dues qüestions importants, que són Dues paradoxes d’aquest període de. Primer, quina acceptabilitat en termes de responsabilitat ambiental? Perquè en traslladar-se, hem exportat aquesta responsabilitat. I llavors, la qüestió del preu dels productes fabricats a França: són els consumidors o els compradors públics francesos disposats a pagar una mica més cars? … La pregunta no és tanta reubicació i re-creació de valors a França. Però, sempre que tinguem una demanda estructurada de productes realitzats a França i ecosistemes sòlids, arrisquem estar en un pensament desitjat. “\nRelocalització: Tenim els mitjans?\n” La indústria francesa s’enfrontarà a dos grans reptes: superació La crisi, i els desenvolupaments públics no són necessàriament probabilitats de superar aquesta crisi, i les transicions financeres, com ara la decarbonat, però una sola empresa no té necessàriament els mitjans, Anaïs Voy-Gillis. Ens trobem en un joc de competitivitat arriscada: algunes empreses han traslladat a qüestions mediambientals, ja que la legislació francesa i europea era més restrictiva i ens trobem a importar productes que no tenen aquestes restriccions. Els industrials invertint en aquesta decarbonat es troben en una competitivitat negativa amb altres industrials a Àsia en particular. El joc no és igual. “\nRelocalització: quin paper de les autoritats públiques?\n” M’agrada la idea de “renaixement” de La indústria que és una història col·lectiva “, diu Anais Voy-Gillis. Però comença amb els consumidors. Si col·lectivament, les nostres polítiques de compra són evolucionades, podem ajudar a reactivar la nostra indústria. També hi ha un paper de les autoritats públiques i en un moment, caldrà lluitar amb Brussel·les perquè hi ha aquesta restricció de la no discriminació, resultat d’un tractat que data de 1957! Si voleu una competència gratuïta i insoscable, cal introduir altres criteris que no discriminació. “\n” Quan es diu la reubicació, les autoritats públiques poden passar per Naïves. Però avui sabem com traslladar els consells de la cadena de valor, assegura Marie-Thérèse Mercier, regional regional regidora occitània. L’agència d’inversió estratègica regional que acaba de crear la regió ha llançat el projecte RELOC per identificar projectes. La prioritat és que es creen llocs de treball aquí. L’Agència podrà intervenir en enginyeria financera, terres, el component d’innovació. “\nRelocalització: contractistes en relació amb quina realitat?\n” La nostra unitat de producció de llenceria a Romania ha patit una pèrdua important de la facturació i va fer la qüestió de reduir l’eina de producció, plantilles Dominique Bucket, P-DG d’Eminència (30). Va ser gairebé llicenciat a 120 persones a Romania, però es buscava una alternativa: vam aconseguir vendre la planta al desembre per fer sofàs i assegurar-se que les 120 persones mantenien els seus llocs de treball, i vam traslladar una part de l’activitat romanesa a les nostres fàbriques de Warden . “\n” En aquesta crisi, es va necessitar per assegurar que la planta roman oberta i, a continuació, protegir el nostre flux de caixa i rehabilitar la nostra eina de producció, afegir Pierre-Damien Rochette, president de l’UIMM Mediterrani West. Les companyies posteriors que són festes a l’estranger, és difícil. Primer cal assegurar-se que les empreses es queden al territori. No obstant això, disposem d’un territori que té terres, noves energies amb EDF renovable, Quadran-Total i Genvia (projecte d’hidrogen, NDLR) i aquests són projectes que demà atrauran les indústries al nostre territori.”\nRelocalització, però no només\n” Els membres del líder occità són industrials, diu Jalil Benabdillah, fundador President de SDTECH a Alès i president del clúster empresarial líder occità. En aquesta crisi, vam aprendre el saber fer, pensar, prioritzar. Probablement alguns empresaris han canviat el paradigma. Cada crisi aporta noves oportunitats … Solucions pragmàtiques, com ara donar suport a l’enginyeria financera de les pimes que volen créixer, però no saben fer-ho, i pensar en la formació per als nous operacions de la indústria. També es pot pensar en un estalvi socio-estalvi del curtcircuit i recuperar-se, que també crearà noves empreses i idees. “\n” La reubicació és un problema, però també hem de parlar de pimes ja instal·lades a casa “, diu Christèle Martinez, director de desenvolupament de negocis a EDF. A EDF treballem amb grups grans. Per acompanyar les pimes, oferim, amb el nostre ecosistema associat, per facilitar la seva mutació cap a la futura indústria per satisfer les seves expectatives tècniques sobre el rendiment energètic, de la decarbonat, etc. Som una porta d’entrada a un ecosistema més ampli. També els acompanyem per buscar finançament, o pujar a la capital de les start-ups … i, finalment, quan una PIME es compromet a la indústria del futur, ha de pensar en la conducta del canvi, és dir que aportarà empleats i grups d’interès externs en el projecte. “\nRelocalització: quina competència?\n” Altres regions i països es posicionaran en hidrogen i el problema és massificar els mitjans. El mateix sobre la computació quàntica. Però sempre serà insuficient en comparació amb la Xina i els Estats Units. Cal trencar els egios nacionals, ja que és difícil raonar amb els principals projectes europeus “, va advertir a Anaïs Voy-Gillis.\n” Aneu amb compte de no caure en angelisme, Renbesherite Jalil Benabdillah. No té sentit de traslladar les fàbriques que es tornaran a traslladar discretament en cinc o sis anys. Ho farem a França? Però la competència hi serà de totes maneres. Podríem pensar en “co-localització”, és a dir, dir-ho de manera intel·ligent amb Europa i els països del Magrib sobre una conca mediterrània coherent, per crear llocs de treball allà i aquí participen en el progrés d’aquests països, sense deixar la cara de la competència real. . “\nRelocalize: quins frens?\n” les coses estan en procés de reduir el temps administratiu, Especialment en els temes d’extensió del lloc, però hi ha a França, alguna cosa problemàtica és el principi de precaució per evitar tots els riscos, observa Anais Voy -Gillis. Però no podem tenir una indústria innovadora sense prendre riscos. És un fre, tenim por i, per tant, no innovem. “\nSeguiu la Tribuna a tots els dies al vostre butlletí de notícies, rebeu les notícies econòmiques de la vostra regió


La Comissió Europea, a través de les Agències Nacionals Erasmus de cada país, destina fons per a ajuts a estudiants que participin en el programa Erasmus. Aquests ajuts es gestionen a través de l'Oficina de Relacions Internacionals.\nLa finalitat d'aquests ajuts és poder cobrir la diferència de nivell de vida entre la ciutat d'origen i la de destinació. La quantia d'aquestes beques a la UdL és de 115 euros/mes per al curs 2013/14.\nSer estudiant Erasmus no implica necessàriament rebre un ajut econòmic en concepte de beca de mobilitat. La UdL fa el possible perquè la majoria d'estudiants Erasmus pugui rebre ajut econòmic. Tot i això, l'assignació de beques Erasmus sempre es fa d'acord amb la subvenció que la UdL rep i d'acord amb els criteris de distribució de beques marcats per la Comissió Europea i per l'Agència Nacional Erasmus Espanyola (OAPEE).\nAjuts per assistir a cursos EILC (llengües minoritàries)\nEls estudiants Erasmus que participin en un curs d'idioma del tipus EILC al país de destinació, per a llengües minoritàries, rebran un ajut addicional (l'import varia segons la durada del curs) i la matrícula del curs gratuïta.


Volta al món 2010: Fergana\nDiumenge dia 31 d’octubre he volat de Tashkent a Fergana amb la intenció de descobrir durant uns dies aquesta vall. Avui trobar allotjament no ha estat una tasca fàcil i he recorregut alguns kilòmetres fins trobar-ne un adequat i amb una relació de qualitat i preu acceptable.\nDilluns dia 1 de novembre he anat fins a Margilon per visitar una fàbrica de seda on encara utilitzen els mètodes tradicionals i absolutament manuals per elaborar teixits amb seda i cotó.\nDesprés he anat fins a Andijon, un altra de les ciutats de la vall de Fergana. Aquí he començat passejant fins arribar a la plaça Babur on m’he aturat a fer algunes fotografies. Aquesta plaça és coneguda lamentablement per la mort de més 200 persones a mans de la policia Uzbeka el maig de 2005. Les organitzacions internacionals parlen d’una matança de civils que es manifestaven pacíficament. Els seguidors del president Islam Karimov ho expliquen ben diferent i parlen de la mort d’uns quants rebels Talibans arribats des del país veí de Kyrgyzstan.\nDesprés de dinar volia anar a visitar la mezquita Juma i la seva madrassa i he agafat una marshrutka (furgoneta amb una ruta fixa per la ciutat) però m’he acabat perdent. Al final de la ruta el conductor m’ha preguntat on anava i ha començat un l’embolic. Ell no m’entenia perquè no parlava anglès i jo no sabia com explicar-li on volia anar. Al cap d’una estona ha entrar a la marshrutka una senyora que ha tingut la genial idea de trucar a la seva filla que parla anglès. Finalment algú m’ha entès i li ha pogut explicar al conductor que volia visitar la mesquita. Tot aquest embolic no ha servit de gran cosa perquè la visita a la mesquita en qüestió no val massa la pena.\nDimarts dia 2 de novembre he anat amb autobús fins a Kokand, a l’oest de la vall de Fergana, per visitar la ciutat. El trajecte és d’unes dues hores i per tant no tenia massa temps tenint en compte que després havia de tornar a Fergana. Avui també m’he acabat perdent malgrat tenir un plànol de la ciutat. El nom dels carrers no està indicat enlloc i per molt que preguntis ningú t’entén. Al cap d’un hora de caminar per Kokand m’he acabat situant i he tingut el temps just de visitar la mesquita Juma i el Khan’s Palace.\nDe tornada a Fergana, l’autobús anava pleníssim de gent. Jo era l’únic estranger i tothom al meu voltant em volia preguntar coses però aquí si no parles Uzbek o Rus no hi ha manera d’entendres. No obstant, els hi he pogut fer entendre el meu nom i d’on soc. El més divertit és que de tant en tant escoltava com els uns als altres s’ho anaven explicant i suposo que també deurien fer safareig de mi. M’imagino que pels Uzbeks no és massa habitual trobar-se a un estranger que viatja com un Uzbek més i això els desperta la curiositat.\nDimecres dia 3 de novembre he visitat el museu regional de Fergana i he fet un tomb per Al-Farghoni Park.\nA migdia m’he desplaçat amb taxi compartit fins a Tashkent.\nEtiquetes de comentaris: Uzbekistan\nMatrícula del Líban\nLes vaques no volen, ni volaran!\n2a entrevista a la Cadena Ser\nA Iran, un altre cop incomunicat!


Republicació automàtica de les fotos d’Instagram a Twitter de forma nativa | TecnolONGia\nQuè vol dir això? Doncs que per veure la foto cal fer un clic addicional sobre la piulada i obrir una nova finestra del navegador o fer una crida a una altra app del mòbil. Com ja sabeu tots els que us baralleu amb aquestes coses de l’atenció 2.0, l’engagement, la viralitat i tota la pesca, un clic addicional implica una disminució important de la visibilitat obtinguda. I això, en el nostre activisme, en les nostres campanyes, no ens barrufa gens ni mica!\nL’ideal seria que la imatge es veiés directament dins de la piulada -tal i com passa si publiquem directament a Twitter- sense haver de fer aquest clic extra. Però, és clar, no farem una doble publicació, a Instagram i a Twitter cada vegada, no? Massa feina…\nEfectivament, no cal, i en aquest article us mostraré una manera de fer-ho prou senzilla. Ara que s’acosten les vacances i que l’Instagram treurà fum, potser la podeu aprofitar (si és el cas, deixeu un comentari, ok?).\nPer aconseguir el nostre objectiu farem servir el web IFTTT, l’acrònim d’If This Then That, és a dir, si passa això fes allò. Aquesta és una de les instruccions més habituals en programació informàtica: verificar si es compleix o no una condició i en funció d’això realitzar una determinada operació. En aquest web han convertit aquest concepte en una eina molt útil per automatitzar tota mena d’accions.\nUna automatització es fa mitjançant una recepta (recipe), que és la combinació d’una condició (trigger) i una acció (action). Veiem el cas pràctic que ens interessa, que podríem enunciar així:\nQuan publiquem una foto a Instagram (condició), que aquesta es republiqui a Twitter (acció).\n1. Creem un compte d’usuari a IFTTT i fem el login corresponent.\n2. Creem una recepta nova (botó Create a recipe, a dalt a la dreta del tauler d’usuari). Apareix la següent pantalla:\n3. Al fer clic a this ens apareixen totes els canals (channels) en els quals podem verificar la condició de la recepta. Un canal sol ser una eina de software (aplicació, xarxa social, etc.) però també es poden fer servir elements físics (dispositius mòbils, sensors, etc.). Fem clic sobre Instagram.\nTinguem en compte que cada cop que fem intervenir un nou canal en una recepta el primer que haurem de fer és autoritzar IFTTT perquè es pugui connectar en nom nostre al canal en qüestió.\n4. Ens apareixen totes les coses que passen a Instagram i que podem fer servir com a condició (trigger) de la nostra recepta. Fixeu-vos que hi ha dues opcions que ens poden ser útils:\nAny new photo by you. En aquest cas, la republicació a Twitter es farà sempre que publiquem una foto a Instagram.\nNew photo by you tagged. En aquest cas, la republicació a Twitter només es farà si al text que acompanya la foto a Instagram hi apareix una etiqueta (tag) determinada. Amb aquesta opció podem filtrar en quins casos volem enviar o no la imatge a Twitter. En aquest exemple ens quedem amb aquesta opció, una mica més completa.\n5. Per completar la condició, se’ns demana quina etiqueta volem fer servir com a filtre per determinar si la foto es republicarà o no. Farem servir #tw, per exemple.\n6. Fem clic a Create trigger i ja tenim la primera part de la recepta, anem per la segona! Apareix la següent pantalla, on, com veieu, la paraula this ha quedat substituïda per la condició que hem definit:\n7. Al fer clic a that ens apareixen, un altre cop, tots els canals en els quals podem executar l’acció de la recepta. Fem clic sobre Twitter.\n8. D’entre les accions disponibles, triem Post a tweet with image.\n9. Per completar l’acció se’ns demana quin text volem per a la piulada i quin és l’enllaç a la imatge que volem publicar. Per defecte el propi web ja emplena totes dues caselles amb els ingredients (així en diu) apropiats: el Caption (peu de foto d’Instagram) com a text de la piulada i la SourceURL (adreça web de la foto a Instagram) com a imatge.\nPodem afegir altres ingredients a través de les creus blanques sobre fons blau. Per exemple, podem substituir Caption per CaptionNoTag si volem que no aparegui a Twitter l’etiqueta que hem fet servir a Instagram com a filtre.\nTambé podem afegir text manual en qualsevol dels camps.\n10. Fem clic a Create action i ja tenim la segona part de la recepta!\n11. Per acabar, escrivim una descripció per a la recepta (el propi web ja en suggereix una) i fem clic a Create Recipe. Llestos, ja hem acabat!\nFem una prova. Publiquem una foto a Instagram i veiem com es mostra a Twitter:\nBingo! Com deia abans, res a veure el resultat obtingut amb les piulades que veiem normalment amb els enllaços pelats a Instagram.\nTot el que hem comentat es pot fer també des de l’app d’IFTTT per a dispositius mòbils (Android / iOS).\nIFTTT verifica la condició de cada recepta com a molt cada 15 minuts. Això, en el nostre exemple, vol dir que la republicació a Twitter normalment no serà automàtica, però en la majoria dels casos es produirà en un temps raonable (7,5 minuts de promig). A més, és possible forçar manualment l’execució de la recepta des del propi web o des de l’app mòbil.\nAquí teniu la descripció del servei que es fa al propi web d’IFTTT. Trobo que és un bon resum, molt visual.\nLes receptes es poden activar o desactivar a voluntat, es poden compartir (és a dir, fer-les públiques) i, lògicament, es pot navegar per les receptes compartides per altres usuaris, una bona font d’inspiració.\nEl mateix procediment que he explicat es pot fer servir per publicar des d’Instagram a Facebook. De fet, és el que faig servir jo habitualment, com alguns ja haureu intuït.\nEl que us deia, si feu servir aquest truc deixeu un comentari aquí sota, gràcies!\n19 comentaris a “Republicació automàtica de les fotos d’Instagram a Twitter de forma nativa”\n09 gen 15 - 7:16\n09 gen 15 - 10:53\n10 gen 15 - 15:42\n10 gen 15 - 22:41\nRocío Gregorio ha dit:\n16 mai 15 - 16:49\nJose Eugenio ha dit:\n06 mai 16 - 9:10\n06 mai 16 - 9:47\n« 10 reptes TIC pel 2016 a les ONL\nAfectarà les ONG la nova normativa sobre crowdfunding? »


L'UJI analitza les bases per a un model urbanístic més sostenible en el I Congrés Urbanisme Productiu\nLa Universitat Jaume I, a través de la FUE-UJI, ha iniciat avui el I Congrés Urbanisme Productiu, un esdeveniment en format virtual emmarcat en el conveni de col·laboració amb la Conselleria de Política Territorial, Obres Públiques i Mobilitat en el qual s'han analitzat les bases d'un nou model urbanístic més sostenible i cohesionador.\nEl president de la Generalitat Valenciana, Ximo Puig, ha sigut l'encarregat d'obrir el congrés en una intervenció en la qual ha anunciat «la transformació del Parc Empresarial de Sagunt en una gran empresa pública per a la gestió del sòl industrial impulsada per la Generalitat i l'Estat». Així mateix, s'ha referit a l'urbanisme productiu com «aquell urbanisme el consum de sòl del qual sols es produeix si és estrictament necessari, si és sostenible mediambientalment, si té repercussió econòmica per a l'ocupació i el territori i si cobreix aqueixa base de cohesió social».\nDesprés de la cerimònia d'obertura, s'ha iniciat la programació de ponències emmarcades en el cicle «Urbanisme cohesionat», a càrrec de Luciano Parejo, Beatriz Corredor, Alfonso Vegara, Inés Sánchez de Madariaga i Ángela de la Cruz Mera. Així mateix, la taula redona «Com evolucionar d'un urbanisme especulatiu a un urbanisme productiu», moderada pel director general d'Urbanisme de la Generalitat, Vicente Joaquín García Nebot, ha tancat el matí del divendres.\nEn la jornada de vesprada experts en la matèria com Aldert de Vries, Leandro García, Martín Sevilla, Gerardo Roger Fernández i Blanca Marín aportaran la seua visió sobre temàtiques diverses com les externalitats mediambientals dels ports, el nou urbanisme industrial i de serveis, la gestió dels residus, la regeneració i renovació urbana o la reindustrialització en el marc del cicle «Urbanisme sostenible econòmicament».\nA més de les conferències, el públic també pot participar en el programa de «webinUrbs», espais de debat en línia en els quals s'aborden qüestions molt pràctiques i lligades a l'actualitat sota els títols «Propostes per a facilitar la implantació d'activitats productives», «L'urbanisme en sòl no urbanitzable», «L'urbanisme del segle XXI i les energies renovables» i «L'aportació de dades dinàmiques i actualitzades per a un urbanisme àgil. L'urbanisme i els ecosistemes digitals».\nEl I Congrés Urbanisme Productiu continuarà en la jornada del dissabte 21 de novembre amb les conferències plenàries del cicle «Urbanisme sostenible mediambientalment», en la qual participaran els experts Antonio Serrano Rodríguez, Juan Lafuente Cilla, Rafael Mata Olmo, Agustín Hernández Aja i Francisco González Buendía. Posteriorment, se celebrarà la taula redona «La compatibilitat d'un model econòmic sostenible amb un model ambientalment sostenible», moderada per Rebeca Torró, secretària autonòmica d'Economia Sostenible, Sectors Productius, Comerç i Consum. La cerimònia de clausura del congrés tindrà lloc a les 14 hores a càrrec del conseller de Política Territorial, Obres Públiques i Mobilitat, Arcadi España.\nEl conjunt de ponències, taules redones i «webinUrbs» es poden seguir a través de la web www.urbanismoproductivo.com.\nAquesta primera edició del congrés compta també amb el patrocini de Parc Empresarial Sagunt S.L. i amb la col·laboració de l'Associació Interprofessional d'Ordenació del Territori (FUNDICOT).


Com s'utilitzen els controls del teclat sense ratolí\nLes funcions d'accessibilitat integrades faciliten l'ús de Windows. Les tecles del ratolí, per exemple, transformen el teclat numèric d’un teclat en controlador que ajuda les persones a treballar sense fer servir el ratolí. És possible que aquesta funció sigui útil si teniu alguna discapacitat o simplement no voleu utilitzar un ratolí per controlar l’ordinador.\nActivació de les tecles del ratolí\nLes tecles del ratolí funcionen movent el cursor del ratolí en diferents direccions en funció de la tecla que premeu al teclat numèric. Activeu aquesta funció prement "Windows-W" per veure el quadre de text Configuració de la cerca. Escriviu "Canvia el funcionament del ratolí" en aquest quadre i podeu fer clic a la icona "Canvia el funcionament del ratolí" quan aparegui. Si col·loqueu una marca a la casella de selecció "Activa les tecles del ratolí" i feu clic a "D'acord", podreu començar a controlar el teclat sense fer servir el ratolí.\nSelecció de botons\nÉs possible que les claus del ratolí no siguin útils fins que no aprengueu a emular els clics del ratolí. Abans d’utilitzar les tecles del ratolí per fer clic amb el botó esquerre en un element, haureu de prémer la tecla de barra inclinada cap endavant per seleccionar el botó esquerre del ratolí. El signe menys selecciona el botó dret del ratolí i la tecla asterisc selecciona els dos botons. Després de triar un botó del ratolí, aquest botó continua actiu fins que en seleccioneu un altre.\nQuan hàgiu de fer clic a un element de la pantalla, com ara un botó, utilitzeu les tecles del teclat per moure el cursor de manera que apunti a aquest element. Aleshores haureu de seleccionar el botó del ratolí on vulgueu fer clic i activar-lo prement la tecla "5" del teclat. També podeu arrossegar un element a una nova ubicació movent el cursor a aquest element, prement "0" i utilitzant les tecles per moure l'element a una nova ubicació. Deixeu-hi anar l'element prement la tecla decimal.\nPodeu activar o desactivar les tecles de l'iMouse segons sigui necessari prement "Alt Maj + Maj-Num Lock". Aquesta combinació de tecles funciona com a commutador. Si el cursor es mou massa lentament amb les tecles del teclat, feu clic a l'enllaç "Configura les tecles del ratolí" a sota de la casella de selecció "Activa les tecles del ratolí" per veure la finestra Configura les tecles del ratolí. Allà, podeu fer clic i arrossegar els lliscadors de velocitat del punter per ajustar la velocitat del cursor.